Hicham El Guerrouj

Hicham El Guerrouj (Árabe: هشام الكروج), nado o 14 de setembro de 1974 en Berkane (Marrocos) é un atleta mediofondista xa retirado.El Guerrouj, Hicham. Encyclopædia Britannica 2009 Student and Home Edition. Chicago . Posúe o récord dos 1500 metros (3:26.00), da milla (3:43.13) e dos 2.000 metros (4:44.79), e foi alcumado no seu momento coma o "Rei da Milla". Anunciou a súa retirada o 22 de maio de 2006, logo de que un virus primeiro e máis tarde unha lesión nas costas o tivesen practicamente apartado das pistas durante dous anos.

A súa carreira deportiva foi merecente de varios recoñecementos, coma o premio ao esforzo humanitario da Asociación Internacional de Federacións de Atletismo (IAAF), que recibiu en 1996. Tamén é embaixador de boa vontade da UNICEF. El Guerrouj foi designado mellor atleta do ano pola IAAF en 2001 e en 2002, logo de quedar invicto en máis de vinte probas, co que se converteu no primeiro home en obter o galardón de atleta do ano por dúas veces consecutivas desde que se creou en 1988. Tamén no 2002 foi designado mellor atleta do ano, a canda a británica Paula Radcliffe, pola revista especializada Track and Field News. En 2003 escollérono membro do Comité de Atletas da IAAF. O 7 de setembro de 2004, Hicham El Guerrouj foi condecorado co "Cordon de Commandeur" polo rei Mohamed VI de Marrocos. Tamén nese ano 2004 recibiu o Príncipe de Asturias dos Deportes polo seu "firme compromiso co deporte e coa sociedade e especialmente coa mocidade e cos máis necesitados".

 Historia 
A primeira actuación internacional destacada de Hicham El Guerrouj produciuse en 1992, cando quedou terceiro nos 5000 do Mundial júnior de Seúl. Acadou relevo internacional a mediados dos anos noventa cando rozou os récords dos 1500 metros e da milla. Cando tiña só vinte anos conseguiu a medalla de prata nos 1500 m do Mundial de atletismo de 1995, en Gotemburgo. En 1996, logo de facer a súa plusmarca en 1500 en Estocolmo cun tempo de 3:29:51, era un dos grandes favoritos para apañar o ouro olímpico. Pero nos Xogos de Atlanta quedou no posto 12º, levando a vitoria Noureddine Morceli. Contra a fin daquela tempada, no mitin de Milán El Guerrouj conseguiu ser o primeiro en derrotar a Morceli nos 1500, logo de catro anos de invenciblilidade do alxeriano.

Nos anos que seguiron, El Guerrouj converteuse no único mediofondista en obter catro títulos mundiais consecutivos en 1997, 1999, 2001 e 2003. No mitin de Roma de 1998, El Guerrouj fendeu o récord mundial de Morceli sobre os 1500 m, que era de 3:27.37, ao rebaixalo en máis dun segundo (3:26.00).Hicham el Guerrouj, Microsoft Encarta 2009 Biblioteca Premium DVD . A plusmarca mundial da milla de Morceli caeu ao ano seguinte, tamén en Roma, ao fixar El Guerrouj a marca en 3:43.13. Nesa mesma tempada bateu o récord mundial de 2000, desta volta en Berlín, deixándoo en 4:44.79. En 1999 conseguiu en Bruxelas a segunda mellor marca de todos os tempos no 3000 m (7:23.09). O mellor tempo persoal na distancia seguinte, os 5000, obtívoo en Ostrava en 2003, con 12:50.24.

Logo da prata de Sydney, onde rematara segundo, as súas esperanzas de subir ao máis alto do podio olímpico pasaban por Atenas. Na capital grega El Guerrouj conseguiu a maior das súas proezas, ao obter o ouro tanto nos 1500 coma nos 5000, algo que non acontecía dende os tempos do finlandés Paavo Nurmi, que o acadara en 1924, oitenta anos antes. Nos 1500 deu corrido os últimos 800 nuns trepidantes 1:46 para imporse sobre o queniano Bernard Lagat. Na longa distancia superou o gran favorito, o etíope Kenenisa Bekele.

Hicham El Guerrouj gañou por tres veces consecutivas a Golden League da IAAF, en 2001, 2002 e 2003, o único home que puido facelo.

 Mellores marcas persoais 
 Distancia Tempo Data Lugar 800 m  1:47.18  02-06-1995  Adestrando 1000 m  2:16.85  12-07-1999  Niza 1500 m  3:26.00  14-07-1998  Roma Milla  3:43.13  07-07-1999  Roma 2000 m  4:44.79  07-09-1999  Berlín 3000 m  7:23.09  03-09-1999  Bruxelas 5000 m  12:50.24  12-03-2003  Ostrava

 Títulos 
1.500 metrosPosiciónTempoLugarDataTítuloXogos Olímpicos13:34.18Atenas24-08-2004OuroMundial13:31.77París27-07-2003Campión do mundoMundial13:30.68Édmonton05-08-2001Campión do mundoXogos Olímpicos23:32.32Sydney29-09-2000PrataMundial1 3:27.65Sevilla24-08-1999Campión do mundoGrand Prix13:26.00 Actual récord do mundo.Roma14-07-1998Recordman mundialMundial13:35.83Atenas06-08-1997Campión do mundoMundial de pista cuberta13:35.31París08-03-1997Campión do mundoGrand Prix13:31.18Stuttgart02-02-1997Recordman mundialMundial23:35.28Gotemburgo13-08-1995PrataMundial de pista cuberta13:44.54Barcelona11-03-1995Campión do mundo

MillaPostoTempoLugarDataTítuloGrand Prix1 3:43.13 Roma07-07-1999Recordman mundialGrand Prix1 3:48.45 Gent12-02-1997Recordman mundial

2.000 metrosPostoTempoLugarDataTítuloFinal do Grand Prix1 4:44.79 Berlín07-09-1999Recordman mundial

3.000 metrosPostoTempoLugarDataTítuloMundial de pista cuberta17:37.74 Lisboa11-03-2001Campión do mundo

5.000 metrosPostoTempoLugarDataTítuloXogos Olímpicos113:14.39Atenas28-08-2004OuroMundial212:52.83París31-08-2003Prata
 Notas 

 Véxase tamén 
 Bibliografía 
 El-Guerruj, Hicham (1974- ), Enciclopedia Universal Micronet S.A. 2006 .

 Ligazóns externas 
 Perfil e palmarés completo na IAAF
 El Guerrouj, na web Comité Olímpico
 El Guerrouj na web da Fundación Príncipe de Asturias
 Diario de El Guerrouj na IAAF

Categoría:Nados en 1974
Categoría:Atletas olímpicos de Marrocos
Categoría:Mediofondistas
Categoría:Premios Princesa de Asturias dos Deportes
Categoría:Artigos destacados
Categoría:Medallistas olímpicos de ouro por Marrocos
Categoría:Medallistas olímpicos de prata por Marrocos
Categoría:Medallistas nos Xogos Olímpicos de 2000
Categoría:Medallistas nos Xogos Olímpicos de 2004
Categoría:Medallistas olímpicos en atletismo
Categoría:Atletas nos Xogos Olímpicos de 1996
Categoría:Atletas nos Xogos Olímpicos de 2000
Categoría:Atletas nos Xogos Olímpicos de 2004